Λύμαξ ποταμός

Ο Λύμαξ, σήμερα και Λύμακας ή Δραγοΐτικο, είναι ποταμός της Ηλείας, παραπόταμος του ποταμού Νέδα, γνωστός από την αρχαιότητα και την ελληνική μυθολογία. Στην αρχαιότητα ανήκε εξ ολοκλήρου στην αρχαία Αρκαδία.

Το όνομα του το πήρε από την Ρέα που όταν γέννησε τον Δία πλύθηκε από τις νύμφες και τα "λύματα", όπως λεγόταν στην αρχαιότητα, του τοκετού ρίχθηκαν στα νερά του ποταμού[...] γενέσθαι δὲ τοὔνομά φασι τῷ ποταμῷ καθαρσίων τῶν Ῥέας ἕνεκα. ὡς γὰρ δὴ τεκοῦσαν τὸν Δία ἐκάθηραν ἐπὶ ταῖς ὠδῖσιν αἱ Νύμφαι, τὰ καθάρματα ἐς τοῦτον ἐμβάλλουσι τὸν ποταμόν: ὠνόμαζον δὲ ἄρα οἱ ἀρχαῖοι αὐτὰ λύματα. μαρτυρεῖ δὲ καὶ Ὅμηρος, ἀπολυμαίνεσθαί τε ἐπὶ λύσει τοῦ λοιμοῦ τοὺς Ἕλληνας καὶ ἐμβάλλειν τὰ λύματα εἰπὼν σφᾶς ἐς θάλασσαν Παυσανίου, Αρκαδικά. Ο Λύμαξ πηγάζει στους πρόποδες του Κωτίλιου, παρυφάδας του ΛύκαιουΧ.Π. Κορύλλου-Στ. Θεοχάρη, Πεζοπορία από Πατρών είς Καλαμάς, Τυπογραφείον «Ο Κάδμος», Εν Πάτραις 1891. (επανέκδοση: εκδόσεις Περί τεχνών, Πάτρα 2004. ISBN 960-8260-52-3.). Στην αρχαιότητα περνούσε από την αρχαία πόλη Φιγαλεία[...] [41.2] ποταμὸς δὲ ὁ καλούμενος Λύμαξ ἐκδίδωσι μὲν ἐς τὴν Νέδαν παρ' αὐτὴν ῥέων Φιγαλίαν,[...] Παυσανίου, Αρκαδικά όπου 12 στάδια από αυτήν υπήρχαν ιαματικά λουτρά κι έπειτα ο Λύμαξ χυνόταν στην Νέδα, στο σημείο που ενώνονταν υπήρχε το ιερό της Ευρυνόμης όπου περιτριγυριζόταν από πολλά κυπαρίσσια[...] [41.4] σταδίοις δὲ ὅσον δώδεκα ἀνωτέρω Φιγαλίας θερμά τέ ἐστι λουτρὰ καὶ τούτων οὐ πόῤῥω κάτεισιν ὁ Λύμαξ ἐς τὴν Νέδαν [...] Παυσανίου, Αρκαδικά.

 Παραπομπές 

Κατηγορία:Ποταμοί της Ηλείας